L-inċident fi Triq Għajn Dwieli, Raħal Ġdid Mara tinsab fil-periklu tal-mewt wara inċident tat-traffiku fi Triq Għajn Dwieli, Raħal Ġdid. L-inċident seħħ ftit waranofsinhar meta seħħet ħabta bejn mutur misjuq minn mara ta’ 52 sena residenti l-Kalkara u karozza misjuqa minn raġel ta’ 36 sena mill-Afganistan. Il-mara ġarrbet xi ġrieħi u għaldaqstant ittieħdet l-Isptar Mater Dei. Iktar tard hija ġiet ċċertifikata li qiegħda ssofri minn ġrieħi serji. Il-Maġistrat tal-Għassa ordna li ssir inkjesta u ħatar diversi esperti sabiex jassistuh filwaqt li l-investigazzjoni tal-Pulizija għadha għaddejja.